ai4bharat/Pralekha huggingface dataset:
প্রধানমন্ত্রীরদপ্তর
পুলিশ স্মারক দিবসে কর্তব্যরত অবস্থায় শহীদ হওয়া পুলিশকর্মীদের প্রতি প্রধানমন্ত্রীর শ্রদ্ধার্ঘ
নতুনদিল্লি, ২১শে অক্টোবর, ২০২০
প্রধানমন্ত্রী শ্রী নরেন্দ্র মোদী পুলিশ স্মারক দিবসে কর্তব্যরত অবস্থায় শহীদ হওয়া পুলিশকর্মীদের প্রতি শ্রদ্ধা জানিয়েছেন।
তাঁর বার্তায় প্রধানমন্ত্রী বলেছেন, “দেশের সব পুলিশ কর্মী এবং তাঁদের পরিবারবর্গকে পুলিশ স্মারক দিবসে কৃতজ্ঞতা জানাই। কর্তব্যরত অবস্থায় যে সব পুলিশ কর্মী শহীদ হয়েছেন, তাঁদের আমরা শ্রদ্ধা জানাই। তাঁদের আত্মবলিদান এবং সেবা সর্বদা স্মরণে থাকবে।
আইনশৃঙ্খলা রক্ষা করা থেকে ভয়ঙ্কর অপরাধের সমাধান করা, বিপর্যয় ব্যবস্থাপনার সহায়তা করা থেকে কোভিড-১৯ মহামারীর বিরুদ্ধে লড়াই করা, আমাদের পুলিশ কর্মীরা সব কিছুতে দ্বিধাহীনভাবে তাঁদের ভূমিকা পালন করেন। নাগরিকদের সহায়তা করার জন্য তাঁদের নিষ্ঠা ও ও তৎপরতায় আমরা গর্বিত।“
CG/CB
(
ক্ষুদ্র, অতিক্ষুদ্রওমাঝারিশিল্পমন্ত্রক
‘খাদি’ ব্র্যান্ড নামটি অবৈধভাবে ব্যবহার করায় দিল্লি ভিত্তিক এক বাণিজ্যিক সংস্থাকে নিষিদ্ধ ঘোষণা করেছে ওয়ার্ল্ড ইন্টেলেকচুয়াল প্রপার্টি অর্গানাইজেশন
নতুন দিল্লি, ০১ জুলাই, ২০২১
রাষ্ট্রসঙ্ঘের এক বিশেষ সংস্থা হল ইন্টেলেকচুয়াল প্রপার্টি অর্গানাইজেশন । এই সংস্থা বিশ্বে যে কোনো সংস্থার ব্র্যান্ড নাম সুরক্ষিত রাখার কাজ করে থাকে। বেশ কিছুদিন ধরে দিল্লি ভিত্তিক এক বাণিজ্যিক সংস্থা খাদি নামটি অবৈধভাবে ব্যবহার করছে। এমনকি তাদের ওয়েবসাইটেও www.urbankhadi.com ব্যবহার করছে বলে খাদি ও গ্রামীণ শিল্পোদ্যোগ কমিশন ডাব্লুআইপিও-তে অভিযোগ জানায়। ডাব্লুআইপিও-র সালিশি ও মধ্যস্থতাকারী কেন্দ্রের প্রশাসনিক প্যানেল এক রায়ে জানিয়ে যে হর্ষ গাবা-এর মালিকাধীন বাণিজ্যিক সংস্থা ‘ওম সফট সলিউশন’ খাদির ব্যবসায়িক সুনামকে কাজে লাগিয়ে অবৈধভাবে সুবিধা অর্জনের চেষ্টা করছে এবং খারাপ উদ্দেশ্য নিয়ে তাদের ওয়েবসাইটে খাদির নামটি ব্যবহার করছে। বেশ কিছুদিন আগে খাদি ও গ্রামীণ শিল্পোদ্যোগ কমিশনের নজরে আসে এই বিষয়টি। তারা ডাব্লুআইপিও-এর দ্বারস্থ হয় এবং ‘ওম সফট সলিউশন’-এর বিরুদ্ধে অবৈধভাবে খাদি নাম ব্যবহার করার অভিযোগ জানায়। এর পরে ডাব্লুআইপিও-র এই প্যানেল এক নির্দেশিকায় জানিয়েছে, হর্ষ গাবার এই বাণিজ্যিক সংস্থা খাদি ব্র্যান্ডটি অপব্যবহার করে অন্যায়ভাবে লাভ করার চেষ্টা চালাচ্ছে এবং জনগণের মধ্যে বিভ্রান্তি সৃষ্টি করেছে। খাদির সঙ্গে এই সংস্থার কোনো সম্পর্ক নেই। এই প্যানেল ‘ওম সফট সলিউশন’-এর যুক্তি খারিজ করে দিয়েছে। প্যানেল স্পষ্ট জানিয়েছে, খাদির সঙ্গে যোগাযোগ না করে কেউ খাদি নামের শব্দটি ব্যবহার করতে পারবে না।
খাদি ও গ্রামীণ শিল্পোদ্যোগ কমিশনের চেয়ারম্যান শ্রী বিনয় কুমার সাক্সেনা জানিয়েছেন, ডাব্লুআইপিও-এর নির্দেশ কেবল ভারতেই নয়, বিশ্বব্যাপী ব্র্যান্ড নাম লঙ্ঘনকারীদের বিরুদ্ধে এক দৃষ্টান্তমূলক নজির সৃষ্টি করেছে। তিনি বলেন, খাদির পরিচয় বিশ্বব্যাপী। তাই খাদি ব্র্যান্ড নামটির অপব্যবহার রুখতে এবং সুনাম বজায় রাখতে খাদি ও গ্রামীণ শিল্পোদ্যোগ কমিশন সর্বদা প্রয়াস চালিয়ে যাচ্ছে। প্রসঙ্গত উল্লেখ্য, গত ৪ঠা জুন দিল্লি হাইকোর্ট গাজিয়াবাদ ভিত্তিক এক ব্যবসায়িক সংস্থাকে অবৈধভাবে খাদি প্রাকৃতিক রং উৎপাদন ও বিক্রির জন্য নিষিদ্ধ ঘোষণা করেছে। খাদি ও গ্রামীণ শিল্পোদ্যোগ কমিশন গত কয়েক বছরে এই ধরণের খাদি নাম অবৈধভাবে ব্যবহারকারীদের বিরুদ্ধে কঠোর ব্যবস্থা গ্রহণ করেছে।
CG/SS/SKD/
(Visitor Counter : 146
স্বরাষ্ট্র মন্ত্রক
২০২৩-এর পদ্ম পুরস্কারের জন্য মনোনয়ন দাখিলের শেষ তারিখ ২০২২-এর ১৫ সেপ্টেম্বর
নয়াদিল্লি, ২৭ জুলাই, ২০২২
২০২৩-এর সাধারণতন্ত্র দিবস উপলক্ষে পদ্ম পুরস্কারের জন্য মনোনয়ন ও সুপারিশের অনলাইন প্রক্রিয়া চালু হয়েছে এ বছর ১ মে থেকে। পুরস্কারের জন্য মনোনয়ন পেশের সময়সীমা নির্ধারিত হয়েছে ১৫ সেপ্টেম্বর, ২০২২। রাষ্ট্রীয় পুরস্কার পোর্টাল https://awards.gov.in –এই শুধুমাত্র এই মনোনয়ন ও সুপারিশ পাঠানো যাবে।
উল্লেখ্য, দেশের সর্বোচ্চ অসামরিক সম্মান পুরস্কারের তালিকায় রয়েছে পদ্মবিভূষণ, পদ্মভূষণ এবং পদ্মশ্রী – এই তিনটি পদ্ম পুরস্কার। প্রতি বছর সাধারণতন্ত্র দিবস উপলক্ষে ১৯৫৪ সাল থেকে এই পুরস্কার ঘোষণার রীতি চালু রয়েছে। শিল্পকলা, শিক্ষা, সাহিত্য, ক্রীড়া, চিকিৎসা, সমাজসেবা, বিজ্ঞান, ইঞ্জিনিয়ারিং, অসামরিক ক্ষেত্রে সেবামূলক কাজ, জনকল্যাণ সম্পর্কিত বিষয়, শিল্প ও বাণিজ্য সহ বিভিন্ন ক্ষেত্রে বিশিষ্ট অবদানের স্বীকৃতিস্বরূপ এই পুরস্কার দেওয়া হয়ে থাকে। সরকারি এবং রাষ্ট্রায়ত্ত সংস্থাগুলির সঙ্গে যুক্ত কর্মী ও আধিকারিক ছাড়া বিশেষ অবদানের নজির রয়েছে এ ধরনের যে কোনও ভারতীয় নাগরিকের নাম পাঠানো যেতে পারে। তবে, সরকারি ও রাষ্ট্রায়ত্ত সংস্থার সঙ্গে যুক্ত চিকিৎসক ও বিজ্ঞানীদের নাম মনোনয়নের জন্য সুপারিশ করা যাবে। পদ্ম পুরস্কারকে সাধারণের পদ্ম পুরস্কারে রূপান্তরিত করতে সরকার প্রতিশ্রুতিবদ্ধ। এই কারণে সকল নাগরিকের কাছে আবেদন জানানো হয়েছে যে এই পুরস্কারের জন্য সংশ্লিষ্ট বিশিষ্টজনের নাম মনোনয়ন বা সুপারিশ করে পাঠানোর জন্য। ব্যক্তিগত ক্ষেত্রে বিশেষ অবদান ও কর্মপ্রচেষ্টার সুবাদে যে কোনও ব্যক্তি তাঁর নিজের নামও সুপারিশ করে পাঠাতে পারেন। তবে, প্রকৃত মেধা ও প্রতিভাসম্পন্ন বিশিষ্ট ব্যক্তিদের নাম চিহ্নিত করে মনোনয়নের তালিকায় অন্তর্ভুক্তির জন্য অনুরোধ জানানো হয়েছে। সমাজে নিঃস্বার্থ সেবাকর্মের সঙ্গে যুক্ত মহিলা, তপশিলি জাতি ও তপশিলি উপজাতি, দুর্বলতর শ্রেণীভুক্ত এবং দিব্যাঙ্গজনের নামও সুপারিশের তালিকাভুক্ত করা যেতে পারে। মনোনয়নের সঙ্গে সংশ্লিষ্ট ব্যক্তি সম্পর্কে বিশদ তথ্য নির্দিষ্ট ফরম্যাটে অনধিক ৮০০ শব্দের মধ্যে লিখে পাঠাতে হবে। এ সম্পর্কিত বিস্তারিত তথ্যের জন্য কেন্দ্রীয় স্বরাষ্ট্র মন্ত্রকের ওয়েবসাইট https://mha.gov.in এবং পদ্ম পুরস্কারের পোর্টাল https://padmaawards.gov.in –এ যোগাযোগ করা যেতে পারে। এ সম্পর্কিত যাবতীয় নিয়মকানুন পাওয়া যাবে https://padmaawards.gov.in/AboutAwards.aspx – এই ওয়েবসাইটে।
(PG/SKD/DM
কেন্দ্রীয়মন্ত্রিসভা
খনি নিরাপত্তা ক্ষেত্রে ভারত ও অস্ট্রেলিয়ার মধ্যে মৌ স্বাক্ষর অনুমোদন করল কেন্দ্রীয় মন্ত্রিসভা
নয়াদিল্লি, ১৬ জানুয়ারী, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ কেন্দ্রীয় শ্রম ও কর্মসংস্হান মন্ত্রক, খনি নিরাপত্তা সংক্রান্ত মহানির্দেশকের দপ্তর  এবং অস্ট্রেলিয়ার কুইন্সল্যান্ড সরকারের অধীন প্রাকৃতিক সম্পদ, খনি এবং শক্তি দপ্তরের মধ্যে সমঝোতাপত্র স্বাক্ষর করার প্রস্তাব আজ অনুমোদন করা হয়েছে।
এই মৌ স্বাক্ষরের ফলে ডিজিএমএস এবং অস্ট্রেলিয়ার খনিতে নিরাপত্তা বজায় রাখা এবং একইসঙ্গে পরীক্ষা-নিরীক্ষা ও গবেষণার কাজ চালানোর জন্য সেফটি ইনি মাইনস টেস্টিংস অ্যান্ড রিসার্চ স্টেশন বা সিমটার্স-র মধ্যে অংশীদারিত্ব গড়ে উঠবে।
উল্লেখ্য, যেসব ক্ষেত্রে এই অংশীদারিত্ব গড়ে তোলা হবে তার মধ্যে রয়েছে ১) বিপদ-ভিত্তিক নিরাপত্তা ব্যবস্হাপনা এবং প্রশিক্ষণদান ২) সম্মেলন, সেমিনার ও অন্যান্য প্রযুক্তিমূলক বৈঠকের আয়োজন বা পেশাগত নিরাপত্তা ও স্বাস্হ্য সংক্রান্ত আকাদেমি গড়ে তোলা এবং ৩) ডিজিএমএস-এর গবেষণা সংক্রান্ত রসায়নাগারের আধুনিকীকরণ।
প্রসঙ্গত, সমঝোতাপত্রটি স্বাক্ষরের তারিখ থেকে কার্যকর হবে এবং তিন বছরের জন্য তা বহাল থাকবে।
CG/SSS/NS
(Visitor Counter : 111
সড়কপরিবহণওমহাসড়কমন্ত্রক
গ্রীণ হাউস গ্যাস নিঃসরণ কমাতে মিথানল ব্যবহার
নয়াদিল্লি, ২৭ জুন, ২০১৯
গ্রীণ হাউস গ্যাস নিঃসরণ কমাতে গাড়িতে মিথানল এম১৫, অথবা এম১০০ এবং মিথানল এমডি৯৫ ব্যবহারের জন্য কেন্দ্রীয় সরকার গত ২৪ মে বিজ্ঞপ্তি জারি করেছে। এম১৫ রয়েছে ১৫ শতাংশ মিথানল এবং ৮৫ শতাংশ গ্যালোসিন। বিএস-৪ গাড়িতে মিশ্রিত এম১৫ তেল ব্যবহারের ফলে গ্রীণ হাউস গ্যাস নিঃসরণ প্রায় ৫-১০ শতাংশ কমেছে এবং বাতাসে গুনমান বৃদ্ধি পেয়েছে। এম১৫ মিশ্রিত তেল যথেষ্ঠই সহজলোভ্য। তবে অদূর ভবিষ্যতে এই মিশ্রণ বাধ্যতামূলক করার কোন প্রস্তাব নেই।
লোকসভায় আজ এক লিখিত প্রশ্নের জবাবে এই তথ্য জানিয়েছেন কেন্দ্রীয় সড়ক, পরিবহন মন্ত্রী শ্রী নিতীন জয়রাম গড়করি।
CG/SS/NS
(Visitor Counter : 92
ক্ষুদ্র, অতিক্ষুদ্রওমাঝারিশিল্পমন্ত্রক
কোভিড-১৯ মোকাবিলায় সঙ্কটকালীন মানবসম্পদ নিয়ে অনলাইন তথ্য ভান্ডারের সূচনা করলো সরকার
নতুন দিল্লি, ১৯ এপ্রিল, ২০২০
রাজ্য, জেলা বা পৌর এলাকায় তৃণমূলস্তরে প্রশাসনের কাজে সাহায্যের জন্য সরকার আয়ুষ সহ সব চিকিৎসক, চিকিৎসাকর্মী, নার্স,স্বাস্থ্যসেবা কর্মী, এনওয়াইকে, এনসিসি এনএসএস, পিএমজি কেভিওয়াই, প্রাক্তন সেনাকর্মীদের নিয়ে https://covidwarriors.gov.in শীর্ষক একটি অনলাইন তথ্য ভান্ডার তৈরি করেছে। কোভিড-১৯ মোকাবিলার সঙ্কটকালীন এই পরিস্থিতিতে অত্যন্ত গুরুত্বপূর্ণ এইসব ব্যক্তিদের বিষয়ে বিভিন্ন তথ্য ড্যাশবোর্ডে আপলোড করা হয়েছে, যা নিয়মিত আপডেটও করা হচ্ছে ।অতি ক্ষুদ্র,ক্ষুদ্র ও মাঝারি শিল্পোদ্যোগ দফতরের সচিব ও মানবসম্পদ সম্পর্কিত ক্ষমতায়ন গ্রুপ-৪ এর চেয়ারম্যান শ্রী অরুণ কুমার পান্ডা এবং ডওপিটি'র সচিব যৌথ ভাবে রাজ্য সচিবদের একটি চিঠি দিয়ে এ বিষয়ে বিস্তারিত জানিয়েছেন। স্বাস্থ্যসেবা কর্মী ও স্বেচ্ছাসেবীদের বিশদ বিবরণ সম্পর্কিত একটি মাস্টার ডাটাবেস ড্যাশবোর্ডে তুলে ধরা হয়েছে। এখানে প্রতিটি জেলা ও রাজ্য ভিত্তিক বিশদ বিবরণ সহ তথ্য পাওয়া যাবে । প্রতিটি আলাদা বিভাগের দায়িত্বে থাকছেন এক জন করে আধিকারিক। তাদের সঙ্গে যোগাযোগ রক্ষা করে সংশ্লিষ্ট রাজ্য জরুরী পরিস্থিতি মোকাবিলায় সব পরিকল্পনা তৈরি করতে পারবে। ব্যাঙ্ক, রেশন দোকান , কৃষক মান্ডিগুলিতে সামাজিক দূরত্ব কার্যকর করা এবং প্রবীণ, দিব্যাঙ্গদের সহায়তার জন্য স্বেচ্ছাসেবকদেরকেও কাজে লাগানো যেতে পারে।
চিঠিতে আয়ুষ চিকিৎসক সহ অন্যান্য চিকিৎসক, নার্স এবং অন্যান্য স্বাস্থ্যসেবা কর্মীদের দক্ষতা বৃদ্ধির জন্য
বিশেষ ডিজিটাল প্ল্যাটফর্ম-ইন্টিগ্রেটেড গভর্নমেন্ট অনলাইন ট্রেনিং  পোর্টালে  প্রশিক্ষণের বিষয়টিও উল্লেখ করা হয়েছে।
এই প্রশিক্ষণে কোভিড সংক্রমণ প্রতিরোধ ও নিয়ন্ত্রণ, পিপিই, কোয়ারেন্টাইন এবং আইসোলেশন ব্যবহার, পরীক্ষাগারের জন্য নমুনা সংগ্রহ এবং পরীক্ষা চালানো , আইসিইউ কেয়ার এবং ভেন্টিলেশন পরিচালনার বিষয়ে শেখানো হয়।
(CG/SS
সড়কপরিবহণওমহাসড়কমন্ত্রক
গাড়ির চালকেরর আসনে পাশে থাকা ব্যক্তি বা সহ চালকের জন্য এয়ারব্যাগ ব্যবহারের প্রস্তাব বাধ্যতামূলক করতে জনগণের মতামত আহ্বান
নতুন দিল্লি, ২৯ ডিসেম্বর, ২০২০
যাত্রীদের নিরাপত্তা বাড়াতে একটি উল্লেখযোগ্য পদক্ষেপে গ্রহণ করেছে কেন্দ্রীয় সড়ক পরিবহণ ও মহাসড়ক মন্ত্রক।গাড়ির সামনের সিটে চালকেরর আসনে পাশে থাকা ব্যক্তি বা সহ চালক এর জন্য এয়ারব্যাগ ব্যবহারের প্রস্তাব বাধ্যতামূলক করতে জনগণের কাছ থেকে মতামত আহ্বান করা হয়েছে। নতুন মডেলের গাড়ির সহ চালকদের জন্য এই নিয়ম কার্যকর করতে আগামী বছরের ১ এপ্রিল এবং পুরনো গাড়ির ক্ষেত্রে ১ জুনের সময়সীমার প্রস্তাব দেওয়া হয়েছে। এই বিষয়ে মন্ত্রকের ওয়েবসাইটে ২৮ ডিসেম্বর একটি খসড়া বিজ্ঞপ্তি জারি করা হয়েছে।
বিজ্ঞপ্তি জারির তারিখ থেকে 30 দিনের মধ্যে জনগন তাদের মন্তব্য / পরামর্শ পাঠাতে পারেন comments-morth[at]gov[dot]in এই ইমেল আইডি'তে।
তথ্যওসম্প্রচারমন্ত্রক
একমাসের মধ্যে ডিজিটাল মিডিয়ায় প্রত্যক্ষ বিদেশী বিনিয়োগ সংক্রান্ত নিয়মাবলী মেনে চলার অনুরোধ তথ্য ও সম্প্রচার মন্ত্রকের
নতুন দিল্লি, ১৬ই নভেম্বর, ২০২০
তথ্য ও সম্প্রচার মন্ত্রক আজ সরকারী অনুমোদন প্রাপ্ত ২৬ শতাংশ প্রত্যক্ষ বিদেশী বিনিয়োগ  –এর অনুমতি সংক্রান্ত কেন্দ্রের ২০১৯ এর ১৮ই সেপ্টেম্বরের সিদ্ধান্ত মেনে চলার জন্য ডিজিটাল মিডিয়ার মাধ্যমে যে সব প্রতিষ্ঠান সংবাদ ও সাময়িক প্রসঙ্গের অনুষ্ঠান আপলোড / স্ট্রিমিং –এর কাজ করে, তাদের সুবিধে দেবার উদ্দেশে একটি সর্বজনীন বিজ্ঞপ্তি জারি করেছে।
এই সর্বজনীন বিজ্ঞপ্তিটি মন্ত্রকের ওয়েবসাইটে দেওয়া আছে। এক মাসের মধ্যে এই সিদ্ধান্ত সংশ্লিষ্ট কোম্পানীগুলি কিভাবে বাস্তবায়িত করবে সেবিষয়ে বিস্তারিত পদ্ধতি সেখানে বলা হয়েছে ।
এই বিজ্ঞপ্তি অনুসারে :-
১) ২৬ শতাংশের কম বিদেশী বিনিয়োগকারী সংস্থাগুলিকে ১ মাসের মধ্যে তথ্য ও সম্প্রচার মন্ত্রককে নিম্নলিখিত বিষয়গুলি জানাতে হবে :-
ক) সংস্থার নির্দেশক / অংশীদারদের নাম ও ঠিকানা সহ অংশীদারিত্বের পরিমাণ।
খ) প্রমোটার / গুরুত্বপূর্ণ লাভবান অংশীদারদের নাম ও ঠিকানা।
গ) এফডিআই –এর নিয়মাবলী অনুসারে , ২০১৯ সালের বিদেশী মুদ্রা ব্যবস্থাপনা  নিয়মাবলী এবং ২০১৯ সালের বিদেশী মুদ্রা ব্যবস্থাপনা  নিয়মাবলীর মাধ্যমে মূল্য় নির্ধারণ সংক্রান্ত অতিতের বা বর্তমান বিদেশী বিনিয়োগের বিষয়ে প্রামাণ্য নথিপত্র যদি থেকে থাকে এবং
ঘ) প্যান এবং সর্বশেষ লাভ ও ক্ষতি সংক্রান্ত বিবৃতির ওপর অডিট বা অডিট বহির্ভূত ব্যালেন্স শিট সহ হিসেব রক্ষকের প্রতিবেদন।
২) যাদের কাছে বর্তমানে ২৬ শতাংশের বেশি বিদেশী বিনিয়োগের সঙ্গে ইক্যুইটির গঠন রয়েছে, এই ধরণের সংস্থাগুলিকে ১ মাসের মধ্যে তথ্য ও সম্প্রচার মন্ত্রকের কাছে উপরে উল্লিখিত ১ নম্বর নিয়ম অনুসারে সমস্ত তথ্য তৈরি করতে হবে এবং ২০২১ এর ১৫ই অক্টোবরের মধ্যে বিদেশী বিনিয়োগের পরিমাণ ২৬ শতাংশের কম করার ব্যবস্থা নিতে হবে এবং তথ্য ও সম্প্রচার মন্ত্রকের কাছ থেকে এসংক্রান্ত অনুমোদন সংগ্রহ করতে হবে।
৩) দেশে নতুন বিদেশী বিনিয়োগ আনতে আগ্রহী কোম্পানীগুলি – ক) ভারত সরকারের এফডিআই নীতি সংক্রান্ত ২০১৯এর ১৮ই সেপ্টেম্বর ডিপিআইআইটি প্রেস বিজ্ঞপ্তি নম্বর ৪ ২০১৯এর ৫ই ডিসেম্বরের বিজ্ঞপ্তি অনুসারে সংশোধিত ২০১৯ সালের বিদেশী মূদ্রা ব্যবস্থাপনা  নিয়মাবলীর প্রয়োজন অনুসারে ডিপিআইআইটি –র বিদেশী বিনিয়োগ সংক্রান্ত পোর্টালের মাধ্যমে কেন্দ্রের কাছ থেকে আগে অনুমতি নিতে হবে।
দ্রষ্টব্যঃ- এই বিনিয়োগের অর্থ হল ভারতে বসবাসরত কোনো ব্যক্তির দ্বারা সাবক্রাইব বা অধিগ্রহণের জন্য ক্রয় বা হস্তান্তর করার প্রক্রিয়া।
৪) প্রত্যেক সংস্থার পরিচালন পর্ষদের এবং মুখ্যকার্যনির্বাহী আধিকারিকের  নাগরিকত্ব সংক্রান্ত নিয়মাবলী মেনে চলতে হবে। সংস্থায় এক বছরে ৬০ দিনের বেশি নিয়োগ, চুক্তি অথবা পরামর্শ প্রদান বা সংস্থার কাজকর্ম করার জন্য অন্য ক্ষমতার মাধ্যমে বিদেশী কর্মীদের কাজে লাগানোর ক্ষেত্রে নিরাপত্তা সংক্রান্ত ছাড়পত্র সংগ্রহ করতে হবে। এর জন্য সংস্থাটিকে কমপক্ষে ৬০ দিন আগে তথ্য ও সম্প্রচার মন্ত্রকের কাছে আবেদন করতে হবে এবং প্রস্তাবিত বিদেশী কর্মীকে মন্ত্রকের থেকে কাজ করার অনুমতি পাওয়ার পরই ব্যবহার করা যাবে।
এই সর্বজনীন বিজ্ঞপ্তিটি দেখতে চাইলে নিচের লিঙ্কে ক্লিক করুন –
https://mib.gov.in/sites/default/files/Public%20Notice%20%20regarding%20FDI%20Policy%20.pdf
সড়কপরিবহণওমহাসড়কমন্ত্রক
রাজ্য সড়কগুলিকে জাতীয় সড়কে রূপান্তর
নয়াদিল্লি, ২৩ জুলাই, ২০১৯
জাতীয় সড়ক আইন ১৯৫৬এর ২ নম্বর ধারা অনুযায়ী রাজ্য সড়কগুলিকে জাতীয় সড়কে রূপান্তর করার দায়িত্ব দেয় কেন্দ্রীয় সরকার। সরকারি বিজ্ঞপ্তি জারির মধ্যে দিয়ে কেন্দ্র এ সংক্রান্ত ঘোষনা করে। ২০১৪র ৩১এ মার্চ পর্যন্ত জাতীয় সড়কের দৈর্ঘ্য ছিল ৯১ হাজার ২৪৭ কিলোমিটার বর্তমানে যা বেড়ে হয়েছে ১ লক্ষ ৩২ হাজার ৫০০ কিলোমিটার।
ডিটেল্স প্রজেক্ট রিপোর্ট  বা বিস্তারিত প্রকল্প প্রতিবেদন থেকে পাওয়া তথ্য অনুযায়ী ২০১৪ সালের এপ্রিল থেকে কেন্দ্রীয় সরকার এবং পরিবহন মন্ত্রক ৭১ হাজার ৮৯৮ কিলোমিটার দীর্ঘ রাজ্য সড়ককে জাতীয় সড়ক হিসেবে অনুমোদন দিয়েছে। এছাড়াও জাতীয় সড়ক আইন ১৯৫৬-র ২ নম্বর ধারা অনুযায়ী ১৯ হাজার ১৭০ দীর্ঘ রাজ্য সড়ককে জাতীয় সড়ক হিসেবে চিহ্নিত করা হয়েছে।
যোগাযোগ ব্যবস্হার উন্নতির প্রয়োজনে এবং পর্যাপ্ত অর্থের ওপর নির্ভর করে সময়ে সময়ে মন্ত্রক কিছু রাজ্য সড়ককে জাতীয় সড়ক হিসেবে ঘোষণা করা হয়েছে।
চিহ্নিত জাতীয় সড়কগুলির উন্নতিতে জমি অধিগ্রহণের ক্ষেত্রে সহযোগিতা এবং সক্রিয় অংশগ্রহণনের জন্য রাজ্য সরকারগুলির সঙ্গে মন্ত্রক নিয়মিত যোগাযোগ রেখে চলেছে।
রাজ্যসভায় এক প্রশ্নের লিখিত জবাবে এই তথ্য জানান কেন্দ্রীয় সড়ক ও পরিবহন মন্ত্রী শ্রী নীতিন গড়করি।
CG/SS/NS
(Visitor Counter : 62
স্বাস্থ্যওপরিবারকল্যাণমন্ত্রক
কোভিড-১৯ সংক্রমণ প্রতিরোধে কেরল ও মহারাষ্ট্রকে জনস্বাস্থ্য ক্ষেত্রে সাহায্যের জন্য কেন্দ্র উচ্চপর্যায়ের দল পাঠাচ্ছে
নয়াদিল্লি, ২ ফেব্রুয়ারি, ২০২১
কোভিড-১৯ সংক্রমণ প্রতিরোধ ও নিয়ন্ত্রণে রাজ্য স্বাস্থ্য কর্তৃপক্ষের সঙ্গে সমন্বয় বজায় রেখে কাজ করার জন্য কেন্দ্রীয় স্বাস্থ্য ও পরিবারকল্যাণ মন্ত্রক কেরল ও মহারাষ্ট্রে দুটি উচ্চপর্যায়ের দল পাঠানোর সিদ্ধান্ত নিয়েছে।
উচ্চপর্যায়ের এই দল এমন সময় কেরল ও মহারাষ্ট্রে পাঠানো হচ্ছে যখন দেশের প্রায় সমস্ত রাজ্য ও কেন্দ্রশাসিত অঞ্চলেই কোভিড-১৯-এর ফলে আক্রান্ত ও মৃত্যুর সংখ্যা ক্রমশ কমছে। অন্যদিকে, এই দুটি রাজ্যে এখনও আক্রান্তের সংখ্যা তুলনামূলক বেশি। উল্লেখ করার মতো বিষয় হল, দেশে এখন সুস্পষ্টভাবে করোনায় আক্রান্তের প্রায় ৭০ শতাংশই এই দুটি রাজ্য থেকে।
মহারাষ্ট্রে যে উচ্চপর্যায়ের কেন্দ্রীয় দলটি পাঠানো হয়েছে তাতে ন্যাশনাল সেন্টার ফর ডিজিজ কন্ট্রোল এবং নতুন দিল্লির ডঃ রাম মনোহর লোহিয়া হাসপাতালের বিশেষজ্ঞরা রয়েছেন। কেরলে পাঠানো দলটিতে স্বাস্থ্য ও পরিবারকল্যাণ মন্ত্রকের আঞ্চলিক কার্যালয়ের বিশেষজ্ঞদের পাশাপাশি, দিল্লির লেডি হার্ডিঞ্জ মেডিকেল কলেজের বিশেষজ্ঞরাও রয়েছেন।
উচ্চপর্যায়ের এই কেন্দ্রীয় দলগুলি দুই রাজ্যের স্বাস্থ্য দপ্তরের সঙ্গে ঘনিষ্ঠ সমন্বয় বজায় রেখে কাজ করবে এবং এই রাজ্যগুলিতে ক্রমবর্ধমান আক্রান্তের সংখ্যা কমাতে বাস্তব পরিস্থিতি বিবেচনা করে স্বাস্থ্যক্ষেত্রে প্রয়োজনীয় প্রতিকারমূলক পরামর্শ দেবে।
প্রধানমন্ত্রীরদপ্তর
আম্মার ৭০তম জন্মদিন উপলক্ষে প্রধানমন্ত্রীর ভিডিও বার্তার বঙ্গানুবাদ
নয়াদিল্লি, ০৩ অক্টোবর, ২০২৩
সেবা এবং আধ্যাত্মিকতার প্রতিমূর্তি আম্মাকে শ্রদ্ধা জানাই। ৭০তম জন্মদিনে আমি তাঁর সুস্থ ও দীর্ঘ জীবন কামনা করি। সারা বিশ্বে মানবপ্রেম এবং সহমর্মিতা প্রসারে তাঁর অভিযান আরও জোরদার হোক। এখানে সমবেত আম্মার ভক্তদেরও আমি শুভেচ্ছা জানাই।
বন্ধুগণ,
আম্মার সঙ্গে আমার প্রত্যক্ষ যোগাযোগ ৩০ বছরের। কচ্ছে ভূমিকম্পের পর দীর্ঘদিন তাঁর সঙ্গে কাজ করার অভিজ্ঞতা আমার রয়েছে। অমৃতপুরীতে আম্মার ৬০তম জন্মদিবস উদযাপনের কথা আমার এখনও মনে আছে। আজকের অনুষ্ঠানে সশরীরে উপস্থিত থাকতে পারলে আমি খুশি হতাম। গত ১০ বছরে আম্মার কাজ এবং সারা বিশ্বে তার প্রভাব বেড়েছে বেশ কয়েকগুণ। গত বছর অগাস্ট মাসে হরিয়ানার ফরিদাবাদে অমৃত হাসপাতালের উদ্বোধন করার সৌভাগ্য আমার হয়েছিল। আম্মার উপস্থিতি এবং তাঁর আশীর্বাদের বিষয়টি ভাষায় প্রকাশ করা যায় না, অনুভব করা যায়। ঐ সময়ে আম্মার যা বলেছিলেন, আমি আজ তার পুনরাবৃত্তি করতে চাই। আম্মা মানবপ্রেম, সহমর্মিতা এবং সেবা পরায়ণতার প্রতিমূর্তি। তিনি ভারতের আধ্যাত্মিক ঐতিহ্যকে এগিয়ে নিয়ে চলেছেন।
বন্ধুগণ,
আম্মা দেশে-বিদেশে একের পর এক প্রতিষ্ঠান তৈরি করেছেন। স্বাস্থ্যই হোক কিংবা শিক্ষা আম্মার দিশা-নির্দেশে প্রতিটি প্রতিষ্ঠান মানুষের সেবা ও সামাজিক কল্যাণের প্রশ্নে নতুন নতুন উচ্চতায় পৌঁছেছে। দেশ যখন পরিচ্ছন্নতা অভিযান শুরু করে, তখন তা সফল করার উদ্যোগে আম্মা ছিলেন পুরোভাগে। গঙ্গার তীরে শৌচালয় নির্মাণের জন্য তিনি ১০০ কোটি টাকা দান করেন।
বন্ধুগণ,
অতিমারী উত্তর বিশ্বে ভারতের মানব-কেন্দ্রিক উন্নয়নের পথকে কুর্নিশ জানাচ্ছে সারা বিশ্ব। আম্মার মতো ব্যক্তিত্ব ভারতের এই প্রচেষ্টার সার্থক প্রতিফলন। সর্বদাই তিনি বঞ্চিতদের ক্ষমতায়নে কাজ করে গেছেন। কয়েকদিন আগেই ভারতের সংসদে নারী শক্তি বন্দন অধিনিয়ম গৃহীত হয়েছে। মহিলাদের নেতৃত্বে উন্নয়নের অঙ্গীকার নিয়ে এগিয়ে চলেছে ভারত। এক্ষেত্রে আম্মার মতো ব্যক্তিত্ব প্রেরণা-স্বরূপ। আমি প্রত্যয়ী যে, সারা বিশ্বে শান্তি ও সমৃদ্ধি প্রসারে আম্মার অনুগামীরা কাজ করে যাবেন। আরও একবার আমি আম্মাকে প্রণাম জানাই।

PG/AC/SB
(
প্রধানমন্ত্রীরদপ্তর
মহাকাশ ক্ষেত্রে ঐতিহাসিক সংস্কারের উদ্যোগ
নয়াদিল্লি, ২৪ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে মহাকাশ ক্ষেত্রের বেসরকারি প্রতিষ্ঠানের অংশগ্রহণকে উৎসাহিত করতে সুদূরপ্রসারী এক সংস্কার কর্মসূচিতে অনুমোদন দেওয়া হয়েছে। ভারতকে আত্মনির্ভর করে তোলা এবং উন্নত প্রযুক্তির কেন্দ্রস্থল হিসেবে গড়ে তোলার জন্য প্রধানমন্ত্রীর দীর্ঘমেয়াদী স্বপ্ন পূরণ এই সিদ্ধান্তের ফলে বাস্তবায়িত হবে।
মহাকাশ ক্ষেত্রে পৃথিবীতে যেকটি দেশ উন্নত প্রযুক্তি ব্যবহার করছে, ভারত তার মধ্যে অন্যতম। প্রস্তাবিত সংস্কারগুলির ফলে, এই ক্ষেত্রে নতুন উৎসাহ ও উদ্দীপনার সঞ্চার হবে। এর ফলে, দেশ মহাকাশ ক্ষেত্রে আরও অগ্রসর হবে। এই সংস্কারের মাধ্যমে সংশ্লিষ্ট ক্ষেত্রে গতি সঞ্চারের পাশাপাশি, আন্তর্জাতিক মহাকাশ অর্থনীতিতে ভারতীয় শিল্প সংস্থাগুলি গুরুত্বপূর্ণ ভূমিকা নিতে পারবে। এর মধ্য দিয়ে প্রযুক্তি ক্ষেত্রে প্রচুর কর্মসংস্থানের সুযোগ সৃষ্টি হবে এবং ভারত আন্তর্জাতিক স্তরে প্রযুক্তির ভর কেন্দ্রে পরিণত হবে।
প্রযুক্তির অগ্রগতিতে এবং আমাদের শিল্প বিকাশে মহাকাশ ক্ষেত্র গুরুত্বপূর্ণ অনুঘটকের ভূমিকা পালন করতে পারে। প্রস্তাবিত এই সংস্কারের মাধ্যমে মহাকাশের বিভিন্ন সম্পদ এবং কর্মসূচির মাধ্যমে আর্থ-সামাজিক ক্ষেত্রে উন্নতি ঘটবে। ইন্ডিয়ান ন্যাশনাল স্পেস প্রোমোশন অ্যান্ড অথরাইজেশন সেন্টার  নামে নতুন যে সংস্থাটি তৈরি হয়েছে, তার মাধ্যমে ভারতীয় মহাকাশ পরিকাঠামোয় বেসরকারি সংস্থাগুলি অংশ নিতে পারবে। রাষ্ট্রায়ত্ত সংস্থা নিউ স্পেস ইন্ডিয়া লিমিটেড মহাকাশের বিভিন্ন কর্মতৎপরতাকে সরবরাহ-কেন্দ্রিক কর্মকান্ডের পরিবর্তে চাহিদা-নির্ভর কর্মকান্ডে পরিণত করেছে। এর ফলে, আমাদের মহাকাশের সম্পদ সর্বোচ্চ পরিমাণে ব্যবহৃত হবে।
এই সংস্কারের ফলে, ইসরো আরও গবেষণা ও উন্নয়নমূলক কাজে, নতুন প্রযুক্তি উদ্ভাবনে এবং মহাকাশে নভঃচারী পাঠানো সহ অন্যান্য অভিযানে নিয়োজিত হবে। এই সংস্কারের ফলে মহাকাশের বিভিন্ন প্রকল্পে বেসরকারি সংস্থাগুলিও অংশ নিতে পারবে।
CG/CB/SB
(
প্রধানমন্ত্রীরদপ্তর
পণ্ডিত দীনদয়াল উপাধ্যায় জিকে তাঁর প্রয়াণবার্ষিকীতে শ্রদ্ধা জানিয়েছেন প্রধানমন্ত্রী
নয়াদিল্লি, ১১ ফেব্রুয়ারি, ২০২৩
প্রধানমন্ত্রী, শ্রী নরেন্দ্র মোদী পণ্ডিত দীনদয়াল উপাধ্যায় জি’র প্রয়াণ বার্ষিকীতে তাঁকে শ্রদ্ধা জানিয়েছেন।
প্রধানমন্ত্রী এক ট্যুইটে বলেন;
“আমি পণ্ডিত দীনদয়াল উপাধ্যায় জিকে তাঁর প্রয়াণ বার্ষিকীতে শ্রদ্ধা জানাই। জাতীয় উন্নয়ন এবং দরিদ্রদের সেবায় তাঁর প্রচেষ্টা আমরা কখনই ভুলব না। তার দৃষ্টিভঙ্গিতে অনুপ্রাণিত হয়ে, আমরা উন্নয়নের ফল প্রান্তিক ও দরিদ্র মানুষের কাছে পৌঁছে দেওয়ার জন্য সর্বদা কাজ করছি।”
PG/PB/ NS
(
প্রধানমন্ত্রীরদপ্তর
গত ৯ বছরে সৌর ক্ষমতা ৫৪ গুণ বৃদ্ধি পাওয়ায় প্রধামন্ত্রী মিশন নেট জিরো-তে অগ্রগতির প্রশংসা করেছেন
নতুন দিল্লি, ২৯ আগস্ট, ২০২৩
প্রধানমন্ত্রী শ্রী নরেন্দ্র মোদী মিশন নেট জিরো-র লক্ষ্যে অগ্রগতির ভূয়সী প্রশংসা করেছেন।
এক্স হ্যান্ডেলে ভারতীয় রেলের করা পোস্টে বলা হয়েছে, গত ৯ বছরে সৌরশক্তির মাধ্যমে বিদ্যুৎ উৎপাদনের ক্ষমতা ৫৪ গুণ বৃদ্ধি পেয়েছে। তারা জানিয়েছে, ২০১৪ সালের মার্চ পর্যন্ত যেখানে ৩.৬৮ মেগাওয়াট সৌরবিদ্যুৎ উৎপাদন ক্ষমতা ছিল, ২০১৪ থেকে ২০২৩-এর মধ্যে তা বৃদ্ধি পেয়ে ২০০.৩১ মেগাওয়াটে পৌঁছেছে।
এক্স হ্যান্ডেলে করা এক পোস্টের প্রত্যুত্তরে প্রধানমন্ত্রী জানিয়েছেন :
“পরিবেশবান্ধব ভবিষ্যৎ গড়ে তোলার লক্ষ্যে আমাদের প্রতিশ্রুতি পালনের ক্ষেত্রে প্রশংসনীয় অগ্রগতি লক্ষ্য করা গেছে। মাত্র ৯ বছরে আমরা #MissionNetZero কার্বন নির্গমণকে শূন্যে নামিয়ে আনার লক্ষ্যে প্রয়োজনীয় পদক্ষেপ গ্রহণে আমাদের সক্ষমতায় উল্লেখযোগ্য বৃদ্ধি পেয়েছে। আসুন ভারতের জন্য একটি উজ্জ্বল এবং সুস্থায়ী ভবিষ্যৎ নিশ্চিত করে এই ধারা অব্যাহত রাখি।”
AC/SS/SKD
(
ভূ-বিজ্ঞানমন্ত্রক
বৈজ্ঞানিক ও প্রযুক্তিগত সহযোগিতার জন্য ভারত ও সংযুক্ত আরব আমিরশাহীর মধ্যে স্বাক্ষরিত সমঝোতাপত্রটিকে কেন্দ্রীয় মন্ত্রিসভার অনুমোদন
নতুনদিল্লি, ১৩ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার বৈঠকে বৈজ্ঞানিক ও প্রযুক্তিগত সহযোগিতার জন্য সংযুক্ত আরব আমিরশাহীর ন্যাশনাল সেন্টার অফ মিটিওরলজি  এবং ভারতের ভূ-বিজ্ঞান মন্ত্রকের মধ্যে স্বাক্ষরিত সমঝোতাপত্রটি অনুমোদিত হয়েছে।
তথ্য, জ্ঞান এবং পরিচালনগত বিভিন্ন পণ্যসামগ্রী যেগুলি আবহাওয়া সংক্রান্ত, ভূকম্প-বিদ্যা ও মহাসাগরীয় পরিষেবা যেমন রেডার, কৃত্রিম উপগ্রহ, জোয়ার-ভাটা মাপার যন্ত্র, ভূমিকম্প ও আবহাওয়া দপ্তরের ব্যবহৃত নানা সামগ্রী দুই দেশ ব্যবহার করবে।
১) বৈজ্ঞানিক, গবেষক, বিশেষজ্ঞদের গবেষণা, প্রশিক্ষণ, আলাপ-আলোচনার জন্য কাজে লাগানো হবে। জলবায়ু সম্পর্কিত তথ্য, উপগ্রহ থেকে পাওয়া চিত্রের সাহায্যে আবহাওয়ার পূর্বাভাস, নিরক্ষীয় অঞ্চলের ঘূর্নিঝড়ের পূর্বাভাস ইত্যাদি ক্ষেত্রে এই অভিজ্ঞতা কাজে লাগানো হবে।
২) অভিন্ন স্বার্থ-সংশ্লিষ্ট ভিন্ন বৈজ্ঞানিক ও প্রযুক্তিগত তথ্যের আদানপ্রদান করা হবে।
৩) বৈজ্ঞানিক ও প্রযুক্তিগত সেমিনার, কর্মশালা, সম্মেলন এবং প্রশিক্ষণ কর্মসূচির আয়োজন করা হবে যেগুলি চুক্তিতে উল্লেখ করা রয়েছে এবং উভয় দেশেরই স্বার্থ জড়িত থাকবে।
৪) দুই পক্ষের মধ্যে পারস্পরিক সহমতের ভিত্তিতে অন্যান্য ক্ষেত্রের সহযোগিতার দিকগুলি নির্ধারিত হবে।
৫) মহাসাগরীয় অঞ্চলের ক্ষেত্রে পারস্পরিক সহমতের ভিত্তিতে আবহাওয়া সংক্রান্ত বিভিন্ন নজরদারি চালানো হবে।
৬) ওমান সাগর এবং আরব সাগরে সুনামী সতর্কতা আরও নিখুঁত, নির্ভরযোগ্য ও দ্রুত দেওয়ার জন্য সুনামি ওপর গবেষণার ক্ষেত্রে সহযোগিতা করা হবে কারণ, ভারতীয় উপকূলবর্তী অঞ্চল এবং সংযুক্ত আরব আমিরশাহীর উত্তর-পূর্বাঞ্চলে এই ধরনের সুনামি প্রভাব বিস্তার করতে পারে।
৭) সুনামি পূর্বাভাসের উদ্দেশ্যে দ্রুত সুনামি সতর্কতা কেন্দ্রের জন্য সহযোগিতা বাড়ানো হবে।
৮) ভারতের দক্ষিণ ও পশ্চিমে এবং সংযুক্ত আরব আমিরশাহীর উত্তরে ভূ-কম্প পর্যবেক্ষণ কেন্দ্রগুলির থেকে প্রাপ্ত তথ্য আদান-প্রদান করা হবে। এই ধরনের ভূমিকম্প আরব সাগর এবং ওমান সাগরে সুনামির সৃষ্টি করতে পারে।
৯) ভূকম্প-বিদ্যায় সহযোগিতার জন্য আরব সাগর এবং ওমান সাগরে সুনামির ঢেউয়ের সম্ভাবনার দিক নিয়ে সহযোগিতা করা হবে।
১০) বালি এবং ধূলোঝড়ের বিষয়ে আগাম সতর্কতার জন্য সহযোগিতা করা হবে।
প্রেক্ষাপট :
অর্থনীতি যেহেতু আবহাওয়ার ওপর নির্ভরশীল, তাই আবহাওয়া সংক্রান্ত পরিষবার দক্ষতাও অত্যন্ত গুরুত্বপূর্ণ। এর ফলে কৃষিকাজ, পরিবহণ, জল ইত্যাদির মতো গুরুত্বপূর্ণ ক্ষেত্রে সুবিধা হবে। আঞ্চলিক এবং আন্তর্জাতিক সহযোগিতা দৃঢ় করার জন্য আগাম সতর্কতার ব্যবস্থাগুলিকে আধুনিকীকরণের প্রয়োজন। প্রকৃতির বিবর্তনের কারণে জলবায়ু পরিবর্তনের ক্ষেত্রে প্রাপ্ত তথ্যগুলি সাহায্য করবে। এর ফলে, বিনিয়োগের জন্য ব্যয় কম হবে এবং আবহাওয়া পরিষেবার আধুনিকীকরণ ও স্থিতিশীলতার ক্ষেত্রেও সুবিধা হবে।
ভূ-বিজ্ঞান মন্ত্রক এবং সংযুক্ত আরব আমিরশাহীর এনসিএম পূর্বাভাস ও জলবায়ু সংক্রান্ত বিভিন্ন ক্ষেত্রে সহযোগিতা গড়ে তুললে এই অঞ্চলের আর্থিক প্রবৃদ্ধির সুবিধা হবে।
ভারতের বিভিন্ন সংস্থা এবং সংযুক্ত আরব আমিরশাহীর এনসিএম ২০১৯-এর ৮ নভেম্বর বৈজ্ঞানিক কর্মকাণ্ড প্রসারিত করার বিষয়ে আলাপ-আলোচনা করেছিল। ওমান সাগর ও আরব সাগরে সুনামির মতো প্রাকৃতিক বিপর্যয়ে দ্রুত এবং ভরসাযোগ্য বৈজ্ঞানিক ও প্রযুক্তিগত সহযোগিতা গড়ে তোলার জন্য উভয় পক্ষ উৎসাহ দেখিয়েছিল।
কেন্দ্রীয়মন্ত্রিসভা
কেন্দ্রীয় মন্ত্রিসভা ভারত ও ফিনল্যান্ডের মধ্যে পর্যটন ক্ষেত্রে সহযোগিতা সুদৃঢ় করার লক্ষ্যে মউ স্বাক্ষরের প্রস্তাবে সায় দিল
নয়াদিল্লি, ২০ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারত ও ফিনল্যান্ডের মধ্যে পর্যটন ক্ষেত্রে সহযোগিতাকে সুদৃঢ় করার লক্ষ্যে সমঝোতাপত্র বা মউ স্বাক্ষরের প্রস্তাবে সায় মিলেছে।
দুই দেশের মধ্যে এই মউ স্বাক্ষরিত হলে পর্যটন ক্ষেত্রে দ্বিপাক্ষিক সহযোগিতা প্রসারিত হবে, সহযোগিতামূলক অংশীদারিত্বের ভিত্তি আরও সুদৃঢ় হবে। একই সঙ্গে, পর্যটন ক্ষেত্রের সঙ্গে যুক্ত তথ্য, জ্ঞান ও বিশেষজ্ঞ আদান-প্রদান সম্ভব হবে। পর্যটন নীতি প্রণয়ন, রূপায়ণ ও তার মানোন্নয়নের ক্ষেত্রে সঠিক মান নির্ণয়ে অভিজ্ঞতা বিনিময় করা যাবে। যৌথ বা পরীক্ষামূলকভাবে গৃহীত পর্যটন প্রকল্পগুলিতে অংশীদারিত্ব গড়ে তোলার পাশাপাশি, অভিজ্ঞতা সঞ্চয়ে বৈঠক বা কর্মশিবির আয়োজন তথা একে অপরের দেশ ভ্রমণের সুযোগ মিলবে। দুই দেশের বিশেষজ্ঞদের নিয়ে কর্মশিবির আয়োজন করে পর্যটন ক্ষেত্রের সেরা পন্থা-পদ্ধতিগুলি নিয়ে পারস্পরিক মতবিনিময় হবে। এমনকি, বহুপাক্ষিক উন্নয়নমূলক কর্মসূচির প্রেক্ষিতে অংশীদারিত্ব গড়ে তোলার ক্ষেত্রেও এই সমঝোতাপত্র উৎসাহ যোগাবে। দ্বিপাক্ষিক এই সমঝোতাপত্র স্বাক্ষরের ফলে ভারতে আগত ফিনল্যান্ডের পর্যটকের সংখ্যা আরও বাড়বে বলে মনে করা হচ্ছে।
SSS/BD/SB
(Visitor Counter : 42